Santa Bárbara d'Oeste

Santa Bárbara d'Oeste esas municipo en Braziliana stato São Paulo. Ol esas parto di la metropolala regiono Campinas, jacanta cirkume 138 kilometri nordweste de la chef-urbo dil stato, São Paulo.

Lua areo esas 272,2 km², di qui 43,1 km² esas urbala. Segun la demografiala kontado di 2022, ol havis  habitanti, kontre  habitanti en 2010. Ol esas la 43ma maxim populoza urbo di São Paulo e la sisesma maxim populoza de la regiono Campinas.

Santa Bárbara d'Oeste havas yarala mezavalora temperaturo di 22,2 °C e la originala vejetantaro dil areo predominacas. Cirkume 98,73% ek lua surfaco konsideresas urbala. En 2009, esis 44 medicinala institucuri en la urbo, e la indexo pri homala developeso (IHD) esas 0,819 relate la cetera stato.

Fondita ye la 4ma di decembro 1818, kande konstruktesis kirko, l'urbo nomizesis honore sua patron-santo, Santa Barbara, ed esis originale parto di Piracicaba. Ol separesis de Piracicaba en 1900. Nam Margaret Grace Martins donacis la tero por konstrukto di la situo, el egardesas kom la fondinto; ol esas do la unika Braziliana urbo fondita da ula muliero. L'urbo esas anke la naskeyo dil automobil-industrio en Brazilia. Nune, Santa Bárbara d'Oeste subdividesas en plu kam 130 quarteri.

Santa Bárbara d'Oeste havas importanta kulturala tradiciono di arti, teatro, muziko e sporti. Enmigranti de Usa adportis diversa influi kulturala, qui divenis turismala eventi ed atraktivi, exemple la Partiso di Enmigrado, e la Ferio di Nacioni. An la centrala quartero dil urbo esas tombeyo, konocata kom la Tombeyo dil Usani. Ol administresas da la Fraternidade de Descendência Americana, qui reguloze aranjas kunveni ed eventi skope prezervar tradicioni e kustumi di Usana enmigrinti.

Referi

Kategorio:Urbi en Sao Paulo